armvectores/hy_wikipedia_2023 huggingface dataset:
Վիլյամ Հըրթ

Վիլյամ Հըրթ  (անգլ.՝ William McChord Hurt, մարտի 20, 1950(1950-03-20)[…], Վաշինգտոն, Կոլումբիայի շրջան, ԱՄՆ - մարտի 13, 2022(2022-03-13), Պորտլենդ), ամերիկացի դերասան։ Առավել հայտնի է եղել 1980-ական թվականներին՝ վարպետորեն մարմնավորելով հոգեբանորեն բարդ կերպարների շատ լայն շրջանակ։


== Կենսագրություն ==
Հըրթը ծնվել է Վաշինգտոնում, սակայն մանկությունն անցկացրել է Օվկիանիայում։ Հայրը դիվանագետ էր։ Ծնողների ամուսնալուծությունից հետո Հըրթի մայրն ամուսնացել է Time և Life ազդեցիկ ամսագրերի սեփականատիրոջ հետ։ Վիլյամն ամուսնացել է սկսնակ դերասանուհի Մերի Բեթ Հըրթի հետ, Լոնդոնում սովորել է դերասանական արվեստ։ Կնոջ հետ ամուսնալուծությունից հետո մոտոցիկլետով գնացել է Էշթոնի Շեքսպիրյան փառատոնին, որտեղ խաղացել է իր առաջին նշանավոր դերը՝ Համլետը։ Դրանից հետո կարողացել է տեղ գտնել Նյու Յորքի թատրոններից մեկում։
Հըրթը կինոյում առաջնելութել է՝ կերտելով գլխավոր դերերից մեկը Քեն Ռասելի «Վերափոխված վիճակ» (1980) ֆանտաստիկ ֆիլմում։ «Մարմնի ջերմություն» ֆիլմում (1981) նկարահանվելուց հետո Հըրթին սկսել են անվանել նոր սեքս խորհրդանիշ։ Սակայն դերասանին գրավում էին ավելի քիչ միանշանակ դերեր, ինչպիսիք են «Սարդ-կնոջ համբույրը» դրաման (1985), որի համար նա ստացել է «Օսկար» և BAFTA մրցանակները, ինչպես նաև Կաննի կինոփառատոնի մրցանակ՝ որպես լավագույն դերասան։
1980-ական թվականների վերջին Հըրթի կինոկարիերան վերելք է ապրել։ Նա կրկին առաջադրվել է «Օսկարի» «Փոքր Աստծո զավակները» (1986) և «Հեռուստալուրեր» (1987) ֆիլմերի համար։ Քննադատները գնահատել են նաև «Ակամա զբոսաշրջիկը» (1988) և «Երբ կգա աշխարհի վերջը» (1991) ֆիլմերում նրա աշխատանքը։
Հըրթի անձնական կյանքն այս շրջանում առանձնանում էր առանձնահատուկ խճճվածությամբ։ Մարլի Մեթլինի հետ անցողիկ կապից բացի նա դուստր է ունեցել հայտնի ֆրանսիացի դերասանուհի Սանդրին Բոններից, երկու որդի՝ Հեյդի Հենդերսոնից և ևս մեկ որդի՝ քաղաքացիական կնոջից՝ պարուհի Սանդրա Ջենինգսից։
1990-ական թվականների ընթացքում Հըրթը ֆիլմերում համեմատաբար հազվադեպ է նկարահանվել՝ նախընտրելով աշխատել հեռուստատեսության համար։ Նրա վերադարձը Հոլիվուդ սկսվել է 2001 թվականին, երբ Սթիվեն Սփիլբերգը  նրան հրավիրել է «Արհեստական բանականություն» (2001) ֆանտաստիկ բլոկբաստերում առանցքային դեր կատարելու համար։ Դրանից հետո Հըրթը խաղացել է Սթիվեն Գեգանի «Սիրիանա» և Ռոբերտ Դե Նիրոյի «Կեղծ գայթակղություն» ֆիլմերում, իսկ նրա կարճ, բայց արտահայտիչ դերը «Արդարացված դաժանություն» (2005) ֆիլմում առաջադրվել է Օսկարի։ Որոշ քննադատներ նշել են, որ Հըրթի կերպարը ֆիլմում հայտնվում է ընդամենը 10 րոպեով, ինչը, սակայն, ակադեմիկոսներին չի խանգարել դերասանին մրցանակի առաջադրելու ցանկությանը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջաբբար Ղարյաղդիօղլի

Ջաբբար Իսմաիլ օղլի Ղարյաղդիօղլի (ադրբ.՝ Cabbar İsmayıl oğlu Qaryağdıoğlu, մարտի 31, 1861(1861-03-31), Շուշի, Բաքվի նահանգ, Ռուսական կայսրություն - ապրիլի 20, 1944(1944-04-20) կամ ապրիլի 28, 1944(1944-04-28), Բաքու, Ադրբեջանական ԽՍՀ, ԽՍՀՄ), ադրբեջանցի խանենդե, կոմպոզիտոր, երաժշտական գործիչ, Ադրբեջանական ԽՍՀ ժողովրդական արտիստ։


== Կենսագրություն ==

Ջաբբար Ղարյաղդիօղլին ծնվել է 1861 թվականին։ Տասը տարեկանում Ջաբբար Ղարյաղդիօղլին մտավ քաղաքային դպրոց։ Ուսուցիչը Միրզալի, իր երգը լսելուց հետո, որոշեց պատրաստել Ջաբբարը։ Մինչև 15 տարեկան հասակում Ջաբբարը դասն է ստացել այդ ուսուցչից։ Քաղաքային դպրոցի ավարտից հետո Ջաբբարը վոկալ դասերն է ստացել հայտնի խանենդեն Յուսիֆ Շահսենեմօղլից ։
Ջաբբար Ղարյաղդիօղլին թատրոնում և համերգասրահում մուղամի կատարած առաջին երգիչն էր  ։
1920-ական թվականներից ի վեր Ղարյաղդիօղլին ակտիվ մասնակցություն է ունեցել հանրապետության հասարակական կյանքում։ Նա կարևոր դեր խաղաց ազգային կոնսերվատորիայի ստեղծման գործում։ Խանենդեն վաղուց եղել է Ադրբեջանի պետական ֆիլհարմոնիայի մենակատար։ Նրա ուսանողներն էին Սեիդ Շուշինսկին, Բյուլ-բյուլը, Զուլֆու Ադիգոզալովը, Խան Շուշինսկին և այլն։


== Պատկերասրահ ==

		
		
		


== Տես նաև ==
Սեիդ Շուշինսկի
Բյուլ-բյուլ
Խան Շուշինսկի


== Ծանոթագրություններ ==
Նովայա Բերյոզովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Նովայա ԲերյոզովկաՆովայա Բերյոզովկա (ռուս.՝ Новая Берёзовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրոտերգերսայմ

Կրոտերգերսայմ (ֆր.՝ Krautergersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1613 մարդ, բնակչության խտությունը` 253.22 մարդ/կմ²։ Բնակավայրը զբաղեցնում է 6.37 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 18 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1127 աշխատունակ (15-64 տարեկան)  բնակիչ, որոնցից ակտիվ էին 857-ը, իսկ ոչ ակտիվները` 270։ Ակտիվության ցուցանիշը կազմում է 76,0 %։ 857 աշխատունակ մարդկանցից աշխատել է 818 անձ (431 տղամարդ և 387 կին)։ Գործազուրկ են եղել 39 անձ (20 տղամարդ և 19 կին)։ 270 անաշխատունակներից 85-ը եղել են աշակերտներ կամ ուսանողներ, 137-ը` թոշակառուներ, իսկ 48-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միայնակ Ռենջերը

«Միայնակ Ռենջերը» (անգլ.՝ The Lone Ranger)՝ արկածային, վեստեռն ֆիլմ է ամերիկացի կինոռեժիսոր Գոռ Վերբինսկու կողմից։ Նկարահանումներն սկսվել են 2012 թ․ փետրվարի 29-ից։ Համաշխարհային պրեմիերան տեղի է ունեցել 2013 թ․-ի հունիսի 3-ին։


== Սյուժե ==
Ֆիլմը պատմում է այն մասին, թե ինչպես սովորական տեխասյան Ռենջեր Ջոն Ռիդը դարձավ լեգենդար մարտիկ։ Նա և նրա գործընկեր հնդկացի Տոնտոն պետք է կռվեն կոռուպցիայի և անօրինականության դեմ։ Բայց մինչ այդ նրանք պետք է լեզու գտնեն իրար հետ և կարողանան գործել ինչպես մի թիմ։


== Ծանոթագրություններ ==
Die Kalewainen in Pochjola

Die Kalewainen in Pochjola, օպերա, որը ստեղծվել է գերմանացի կոմպոզիտոր Կառլ Մյուլլեր-Բերգհաուսի կողմից և բաղկացած է չորս գործողությունից։ Օպերան ստեղծվել է կարելական-ֆիննական «Կալեվալա» էպոսի մոտիվներով։ Գրվել է 1890 թվականին, առաջին բեմադրությունը կայացել է 2017 թվականին։


== Պատմություն ==
Օպերան գրվել է Աբո քաղաքում, կոմպոզիտոր Կառլ Մյուլլեր-Բերգհաուսի կողմից, 1890 թվականին, որտեղ նա գլխավորել է Աբո քաղաքի Գործիքային ընկերությունը (1888-1895 թվական)։
Լիբերտոն գերմաներենով գրել է Ֆրից Շպենգլերը` կարելական-ֆիննական «Կալեվալա» էպոսի տեքստի հիման վրա։
1892 թվականի Համբուրգում պլանավորած օպերայի պրեմիերան չի կայացել։ Թեև օպերան հիշատակվել է 1933 թվականին` Կալեվալայի համայնքային տարեգրություններում, այն ամբողջովին երբեք չի բեմադրվել։
Ֆինլանդիայի անկախության 100-ամյակի տոնակատարության շրջանակներում, 2017 թվականի փետրվարի 28-ին, Տուրկուի «Logomo» մշակութային կենտրոնում տեղի է ունեցել օպերայի պրեմիերան, որտեղ դրա բեադրությանը մասնակցել են ֆինն երաժշտավար Լեիֆ Սերգեստամը և Տուրկուի Ֆիլարմոնիայի նվագախումբը, սոպրանո Իոհաննա Ռուսաննեն-Կարտանոն և բարիտոն Թոմմի Հակալան։


== Ծանոթագրություններ ==
Լինդաու (այլ կիրառումներ)

Լինդաու, կարող է վերաբերել՝

Լինդաու - քաղաք, տարածաշրջան Գերմանիայում, տեղակայված է Բավարիայում
Լինդաու - շրջան Գերմանիայում
(5933) Կեմուրջյան

(5933) Կեմուրջյան (անգլ.՝ Kemurdzhian), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 26-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,155643 ա. մ., առավելագույնը մոտենում է 1,8379 ա. մ. հեռավորության վրա և հեռանում 2,4733 ա. մ.։ Արեգակի շուրջ մեկ ամբողջական պտույտ է կատարում 1156,02 երկրային օրվա ընթացքում, իր ուղեծրով շարժվելով միջինում 0,311415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5933) Կեմուրջյան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմանդրա (այլ կիրառումներ)

Իմանդրա, կարող է վերաբերել՝

Իմանդրա - լիճ Ռուսաստանի Մուրմանսկի մարզում
Իմանդրա - գյուղ Ռուսաստանի, Մուրմանսկի մարզի Օլենեգորսկի քաղաքային օկրուգի կազմում
Ռասսուլու (Զանգեզուրի գավառ)

Ռասսուլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 103, իսկ 1908-ին՝ 340 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ջուլիետա Վարդանյան

Ջուլիետա Ռոբերտի Վարդանյան (հոկտեմբերի 28, 1983(1983-10-28), Երևան, Հայկական ԽՍՀ, ԽՍՀՄ), հայ դաշնակահար։


== Կենսագրություն ==
Ավարտել է Երևանի Կոմիտասի անվան պետական կոնսերվատորիան` Վաղարշակ Հարությունյանի դասարանը։ Վարպետության դասեր է ստացել հանրահռչակ դաշնակահարներ Պաուլ Բադուրա-Սկոդայի և  Բորիս Բերմանի մոտ` Պորտուգալիայի Օբիդուշ քաղաքում դաշնակահարների միջազգային փառատոնի շրջանակներում։ Որպես մենակատար հանդես է եկել «Նարեկացի», «Տարվա եղանակներ» (Մոսկվա), Մոլդովայի ազգային կամերային, Հայաստանի պետական երիտասարդական և Զապորոժիեյի (Ուկրաինա) սիմֆոնիկ նվագախմբերի հետ, դիրիժորներ Վ. Բուլախովի (Ռուսաստան), Ք. Ֆլորեա (Ռումինիա), Ա. Խաինդրավայի (Վրաստան), Ս. Սմբատյան, Արամ Թալալյանի, Միքայել Կոկժաևի ղեկավարությամբ։ Հանդիսացել է դիրիժոր և կոմպոզիտոր Յ. Յակուլովի (ԱՄՆ) N.2 դաշնամուրային կոնցերտի առաջին կատարողը՝ նվիրված հենց իրեն՝ դաշնակահարուհուն։ Ձայնագրվել է Իրանի «Hermes Records» ստուդիայում։ Որպես անսամբլիստ հանդես է եկել Լ. Չիլինկիրյանի (Մեծ Բրիտանիա), Բ. Լիֆշիցի (Շվեյցարիա), Հ. Մոկացյանի (Գերմանիա), Վ. Լանդոնի (ԱՄՆ), Լ. Ֆերնանդո-Յանեզա (Իսպանիա), Խ. Բաբայանի (Իրան) հետ։ Պարբերաբար հանդես է եկել ԱՊՀ-ի, Եվրոպայի, Հեռավոր և Մերձավոր Արևելքի երկրներում և Իրանում։
Ջուլիետա Վարդանյանի կատարմամբ աշխարհի տարբեր բեմերում առաջին անգամ հնչել և ձայնագրվել են հայ և արտասահմանյան բազմաթիվ կոմպոզիտորների ստեղծագործություններ։


== Արս Լունգա դուետ ==
2009 թվականից հանդես է գալիս «Արս Լունգա» դուետում` թավջութակահար Արամ Թալալյանի հետ։ 2010-2012 թվականներին ընթացքում դուետը իրականացրել և ներկայացրել է «Հայ կամերային երաժշտության Անթոլոգիա» ձայնագրությունների շարքը, որը 12 ձայնասկավառակից բաղկացած ծավալուն ժողովածու է և ամփոփում է XX դարասկզբից մինչ մեր օրերը 60 հայ կոմպոզիտորի ստեղծագործություններ՝ գրված թավջութակի և դաշնամուրի համար։ Շողակաթ հեռուստաընկերությունը դուետի կատարմամբ տեսագրել է Ռոբերտ Շումանի և Տիգրան Մանսուրյանի ամբողջական ստեղծագործությունների շարքը։
Մի շարք ճանաչված կոմպոզիտորներ նվիրել են իրենց ստեղծագործությունները «Արս լունգա» դուետին՝ Սուրեն Զաքարյան, Միքայել Կոկժաև, Արտյոմ Կոկժաև (Ռուսաստան), Հայկ Բոյաջյան (ԱՄՆ), Յակով Յակուլով (ԱՄՆ), Ռեբեկա Աշուղյան (Իրան), Հուշյար Խայամ ( Իրան )։


== Փառատոներ ==
Ակտիվ մասնակիցն է Հայաստանյան և միջազգային հեղինակավոր փառատոների՝ 

«Արվեստների պատկերասրահ»
«Վերադարձի»
«Թալալյան եղբայրների»
Իրանի «Ֆաջր»
«Մոսկովյան աշուն»
Մարտիշոր (Մոլդովա)
Դեյիա (Իսպանիա)


== Պարգևներ ==
Մոսկվայի Կոմպոզիտորների միության ոսկե մեդալ
ՀՀ մշակույթի նախարարության Գրիգոր Նարեկացի հուշամեդալ՝ հայ ժամանակակից երաժշտության պրոպագանդման և կատարողական արվեստի զարգացման համար


== Ծանոթագրություններ ==


== Արտաքին հղումներ ==
Ջուլիետա Վարդանյան
Շախովկա (գյուղ, Վյազեմսկի շրջան)

Անվան այլ կիրառումների համար տե՛ս՝ ՇախովկաՇախովկա (ռուս.՝ Шаховка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արթուր Մանուկյան (քաղաքական գործիչ)

Անվան այլ կիրառումների համար տե՛ս՝ Արթուր ՄանուկյանԱրթուր Իշխանի Մանուկյան, (հուլիսի 30, 1970(1970-07-30), Երևան, Հայկական ԽՍՀ, ԽՍՀՄ), դերասան, երգիչ, քաղաքական գործիչ, Հայաստանի Ազգային ժողովի նախկին պատգամավոր, «Իմ քայլը» խմբակցության անդամ։ 2022 թվականից` ՀՀ հեռուստատեսության և ռադիոյի հանձնաժողովի անդամ։


== Կենսագրություն ==
Արթուր Մանուկյանը ծնվել է 1970 թվականի hուլիսի 30-ին Երևանում։
1989 թվականին ավարտել է Երևանի Ռոմանոս Մելիքյանի անվան երաժշտական քոլեջի ջութակի բաժինը, իսկ 1998 թվականին՝ Երևանի թատրոնի և կինոյի պետական ինստիտուտի ռեժիսուրայի բաժինը։
1997-2000 թվականներին աշխատել է «Ա1+» հեռուստաընկերությունում՝ որպես ռեժիսոր, իսկ 2001-2003 թվականներին՝ «Հայրենիք» հեռուստաընկերության ռեժիսոր։ 1990-1994 թվականներին, ապա՝  2010-2019 թվականներին եղել է «Գոյ» ազգային փորձարարական թատրոնի ռեժիսոր, դերասան։ Եղել է Երևանի Հ. Ղափլանյանի անվան դրամատիկական թատրոնի և Երևանի Կամերային թատրոնի հրավիրյալ դերասան։ 1997-2019 թվականներին եղել է Հովեր պետական կամերային երգչախմբի երգիչ։
2015 թվականից հանդիսանում է Քաղաքացիական պայմանագիր կուսակցության անդամ։
2018-2019 թվականներին եղել է Երևանի ավագանու անդամ։
2019 թվականի սեպտեմբերի 13-ին ընտրվել է Ազգային Ժողովի պատգամավոր՝ «Իմ Քայլը» կուսակցությունների դաշինքի համապետական ընտրական ցուցակով։
2022 թվականից` ՀՀ հեռուստատեսության և ռադիոյի հանձնաժողովի անդամ։


== Պարգևներ և Մրցանակներ ==
«Գարեգին Նժդեհ» մեդալ-2016 թվական։


== Անձնական կյանք ==
Ամուսնացած է, ունի մեկ զավակ։


== Ծանոթագրություններ ==


== Արտաքին հղումներ ==
Մանուկյան Արթուր Իշխանի
Բալկոնում Արթուր Մանուկյանն է
ԽՈՐՀՐԴԱՐԱՆ Էդգար Առաքելյանին ԱԺ-ում կփոխարինի Արթուր Մանուկյանը
Ըստ ցուցակի՝ պատգամավոր Էդգար Առաքելյանին պետք է փոխարինի Արթուր Մանուկյանը
Լավ երեկո. Մաշ, Ագնես, Արթուր Մանուկյան
Fun (այլ կիրառումներ)

Fun, կարող է վերաբերել՝

Fun - ամերիկյան երաժշտական խումբ, ինդի փոփ ժանրում
Fun - ամերիկացի ռեփեր Պիտբուլի երգը, որում իր մասնակցությունն ունի նաև ամերիկացի R&B երգիչ Քրիս Բրաունը
Ալիստեր Քարմայքլ

Ալեքսանդր Մորիսոն Քարմայքլ (անգլ.՝ Alexander Morrison Carmichael), ավելի հայտնի է որպես Ալիստեր Քարմայքլ (անգլ.՝ Alistair Carmichael, հուլիսի 15, 1965(1965-07-15), Islay), բրիտանացի քաղաքական գործիչ, Շոտլանդիայի հարցերով նախարար Դևիդ Քեմերոնի առաջին կաբինետում (2013-ից 2015 թվականներին)։


== Կենսագրություն ==
Ավարտել է Այլեյեի միջնակարգ դպրոցը, որոշ ժամանակ հյուրանոցում մենեջեր է աշխատել, արդեն 14 տարեկանում անդամակցել է լիբերալ դեմոկրատների կուսակցությանը։ Ստացել է իրավաբանական կրթություն Աբերդինի համալսարանում և հետագայում նշանակվել է հանկարծակի մահվան դեպքերի հետաքննիչ։
2001 թվականին ընտրվել է Օրկնեյան և Շետլանդյան կղզիներից Համայնքների պալատ՝ խորհրդարանում դառնալով առաջին լիբերալ դեմոկրատները, որոնց երկու անմիջական նախորդները ընտրատարածքում եղել են նրա կուսակիցները՝ Լիբերալ կուսակցության նախկին առաջնորդ Ջո Գրիմոնդը և Ջիմ Ուոլեսը։ Ներկայացնում էր լիբերալ դեմոկրատների դիրքորոշումը Հյուսիսային Իռլանդիայի նկատմամբ քաղաքականության վերաբերյալ։
2010-ից 2013 թվականներին եղել է Համայնքների պալատում լիբերալ դեմոկրատների գլխավոր խորհրդարանական կազմակերպչի տեղակալ և արքունիքի հաշվապահ։
2013 թվականի հոկտեմբերի 7-ին Շոտլանդիայի գործերի նախարար Մայքլ Մուրը իր պաշտոնը թողեց Քեմերոնի առաջին աշխատասենյակում, և նրան փոխարինեց Քարմայքլը։
2014 թվականի հուլիսի 15-ին Դևիդ Քեմերոնը զանգվածային վերադասավորումներ է կատարել աշխատասենյակում, Բայց Քարմայքլը պահպանել է պաշտոնը։
2014 թվականի հուլիսի 15-ին Դևիդ Քեմերոնը զանգվածային վերադասավորումներ է կատարել աշխատասենյակում, բայց Քարմայքլը պահպանել է պաշտոնը։
2017 թվականին հրաժարվել է կուսակցությունում առաջնորդության համար պայքարից և զբաղեցրել համայնքների պալատում գլխավոր խորհրդարանական կազմակերպչի պաշտոնը։


== Ծանոթագրություններ ==


== Արտաքին հղումներ ==
«Rt Hon Alistair Carmichael MP» (անգլերեն)։ UK Parliament։ Վերցված է 2018-01-27
Սերաֆիմովիչի փողոց (Նովոչերկասկ)

Անվան այլ կիրառումների համար տե՛ս՝ Սերաֆիմովիչի փողոց (այլ կիրառումներ)Սերաֆիմովիչի փողոց (ռուս.՝ Улица Серафимовича), փողոց Ռուսաստանի Ռոստովի մարզի Նովոչերկասկ քաղաքի Օկտյաբրսկի շրջանում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում Տոլբուխինի փողոցից և ավարտվում Միչուրինի փողոցի հետ հատվելով։ Երկարությունը 440 մետր է։


== Նկարագրություն ==
Նովոչերկասկ քաղաքի Սերաֆիմովիչի փողոցը գտնվում է Օկտյաբրսկի շրջանում, որը հիմնվել է 1938 թվականին որպես Բուդյոննովսկի քաղաքատիպ ավան։ 1958 թվականին վերանվանվել է Օկտյաբրսկի, իսկ 1966-ին ընդգրկվել է Նովոչերկասկ քաղաքի կազմում։ Սերաֆիմովիչի փողոցը սկսվում է Տոլբուխինի փողոցից, հատում է Չեխովի փողոցը, ընդհատվում թիվ 11 դպրոցի տարածքում և ավարտվում Միչուրինի փողոցի հետ հատվելով։ Երկարությունը 440 մետր է։ Փողոցում կա համարակալված 8 շինություն՝ 1, 2, 18, 20, 22, 24, 26, 28։
Սերաֆիմովիչի փողոցի փոստային դասիչն է՝ 346404։
Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։


== Ծանոթագրություններ ==


== Աղբյուրներ ==
Улица Серафимовича в Новочеркасске
Подробная карта улица Серафимовича, город Новочеркасск со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Серафимовича, г. Новочеркасск
Անդրանիկ Բարսեղյան

Անդրանիկ Միհրանի Բարսեղյան (հուլիսի 20, 1929(1929-07-20), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - 2013), հայ երկրաբուսաբան։ Կենսաբանական գիտությունների դոկտոր (1982), պրոֆեսոր (1989): Հայաստանի գյուղատնտեսական գիտությունների ակադեմիայի թղթակից-անդամ (1997)։


== Կենսագրություն ==
Անդրանիկ Բարսեղյանը ծնվել է 1929 թվականին Նոր Բայազետ (այժմ՝ Գավառ)։ 1952 թվականին ավարտել է Հայաստանի գյուղատնտեսական ինստիտուտը։ 1953 թվականից աշխատել է ՀԽՍՀ ԳԱ բուսաբանության ինստիտուտում, 1971-2001 թվականներին եղել է երկրաբուսաբանության և բույսերի էկոլոգիայի բաժնի վարիչ, 2001 թվականից՝ գլխավոր գիտաշխատող։
Անդրանիկ Բարսեղյանի նախաձեռնությամբ ստեղծվել են ՀՀ բուսական ծածկույթի երկրաբուսաբանական գունավոր քարտեզներ։ Մասնակցել է Անդրկովկասի ագրոկենսաբազմազանության քարտեզի, ԽՍՀՄ (1984) և ՀԽՍՀ (1989) Կարմիր գրքերի, ՀՀ ֆլորայի և բուսական ծածկույթի պահպանության ժողովածուների կազմմանը, Հայաստանի ֆլորայի բազմաթիվ նոր բուսատեսակների, ցեղերի և նույնիսկ ընտանիքների բացահայտմանը։ Նկարագրված նոր տաքսոններից մեկը կոչվում է նրա անվամբ (Linum barseghianii): «Հայաստանի բնություն» հանդեսի (1983-2000), «Հայաստանի ֆլորան, բուսականությունը և բուսական հումքը» (պր. 1-3,1980,1984,1988) աշխատության կազմող և գլխավոր խմբագիր (1975-1994)։ Համահեղինակ է «Օգտակար բույսերի հայերեն, ռուսերեն, լատիներեն բառարանի» (1988)։


== Երկեր ==
«Օգտակար բույսերի հայերեն, ռուսերեն, լատիներեն բառարան», 1988 (համահեղինակ)։
Հայաստանի վայրի ուտելի և համեմունքային բանջարաբույսերի գենաֆոնդը, Երևան, 1999 (համահեղինակ)։
Водно-болотная растительность Армянской ССР, Е., 1990.


== Ծանոթագրություններ ==
Արտաշես Պատմագրյան

Արտաշես (Արեշիր) Պատմագրյան (պարսկերեն՝ آرداشس پادماگریان, 1863, Թավրիզ, Իրան - 1928, Թավրիզ, Իրան), իրանահայ կինոթատրոնների հիմնադիր-սեփականատեր։


== Կենսագրություն ==
Արտաշես Պատմագրյանը ծնվել է 1863 թվականին Թավրիզում։ Հայտնի է եղել Վոսուղոլթոջար կեղծանվամբ։ Սկզբում զբաղվել է առևտրով, մեկնել է հարևան երկրներ՝ Թուրքիա, Իրաք։ 1900 թվականին առաջին անգամ մեկնել է Ֆրանսիա, որտեղից իր հետ բերել է հեծանիվ, գրամոֆոն և ֆիլմերի ցուցադրության գործիք։ 1912 թվականին հիմնել է իր ցուցասրահը։ Ֆիլմեր է ներմուծել Ռուսաստանից և Ֆրանսիայից։ Ֆիրդուսի փողոցի իր սրահը փակելուց հետո, Արտաշես խանը Լալեզար փողոցում հիմնում է «Նորացված ֆիլմ» նոր սրահը։ Այդ շրջանում մրցակցություն է առաջանում Արտաշեսի և այդ վայրում կինոսրահ ունեցող Ժորժ Իսմայիլովի միջև։ Նրանք, փողոցում զանգ հնչեցնելով, մարդկանց հրավիրում էին իրենց սրահներում ֆիլմ դիտելու։ Արտաշես խանի սրահը որոշ ժամանակ գործելուց հետո փակվում է, այնուհետև 1915 թվականին վերաբացվում է «Ժամանակակից կինո» անվանմամբ։
1917 թվականին Ֆիրդուսի փողոցում հինում է նոր սրահ՝ «Արևի կինո»։ Սրահը դադարում է գոյություն ունենալ, երբ Արտաշես խանն այլևս ֆիլմեր չուներ ցուցադրելու։ 
1920 թվականին Արտաշես խանն Ամիրիե փողոցում հիմնում է ևս մեկ կինոթատրոն, որն անվանում է «Ազատ եղանակ»։ Որոշ ժամանակ գործելուց հետո էլեկտրականության հաճախակի ընդհատումնրի պատճառով կինոթատրոնը փակվում է, որով էլ ավարտվում է Արտաշես խանի 20-ամյա կինոգործունեությունը։ 
1928 թվականին Արտաշես խան Պատմագրյանը հիվանդության պատճառով մեկնել է Փարիզ, որտեղ մահացել է 65 տարեկան հասակում։


== Ծանոթագրություններ ==
(1739) Մայերման

(1739) Մայերման (անգլ.՝ Meyermann), աստերոիդ աստերոիդների հիմնական գոտում։ Հայտնաբերվել է 1939 թվականի օգոստոսի 15-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,260447 ա. մ., առավելագույնը մոտենում է 1,9785 ա. մ. հեռավորության վրա և հեռանում 2,5424 ա. մ.։ Արեգակի շուրջ մեկ ամբողջական պտույտ է կատարում 1241,34 երկրային օրվա ընթացքում, իր ուղեծրով շարժվելով միջինում 0,29001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1739) Մայերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բյուիր

Բյուիր  (ֆր.՝ Buire), համայնք Ֆրանսիայում, Պիկարդիա մարզի Էնա գավառում։ Մտնում է Իրսոն համայնքի կազմի մեջ։ Հանդիսանում է Վերվեն շրջանի օկրուգը։
Համայնքի INSEE կոդ՝ 02134։


== Բնակչություն ==
Համայնքի բնակչությունը 2010 թվականին կազմում էր 884 մարդ։


== Տնտեսություն ==
2010 թվականի տվյալներով 533 աշխատունակ տարիքի մարդկանցից (15-64 տարեկան) 351-ը տնտեսապես ակտիվ էին, 182-ը անգործունակ (Ակտիվության ցուցանիշը — 65,9 %, 1999 թվականին եղել է՝ 67.1 %)։ 351 աշխատունակ բնակիչներից 305-ը աշխատում էին (178 տղամարդ և 127 կին), անաշխատանք էին 46-ը։
182 անգործունակ մարդկանցից 51-ը աշակերտներ կամ ուսանողներ են, 56-ը թոշակառու, 75-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բյուիր (ֆր.)
Սոսնովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Սոսնովկա գյուղում բնակվում էր 614 մարդ։ Բնակավայրը զբաղեցնում է 0,157 կմ² տարածք։ Բնակչության խտությունը կազմում էր 3910,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոկանգիշևո

Նովոկանգիշևո (ռուս.՝ Новокангышево, բաշկիրերեն՝ Яңы Кәңгеш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 433 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուդեն

Դուդեն, անդունդ։ Գտնվում է Դիարբեքիրի մարզի հյուսիս-արևմուտքում, Ջերմիկ գավառակի և Չնքուշի միջև, Ենիքյոյի մոտ։ Տեղի այժմյան բնակիչները՝ զազաները, Դուդենը անվանում են Հայոց գերեզման։ Ըստ տեղեկությունների, 1915 թվականի Մեծ եղեռնի ժամանակ թուրքերը Դուդեն են վիժեցրել շուրջ 100 հազար հայերի։ Սկզբում Ենիքյոյ վերաբնակեցնելու պատրվակով բերել են Ջերմիկ գավառակի (որը հնուց ի վեր հայաբնակ էր) հայ տղամարդկանց և նետել անդունդը, ապա՝ կանանց ու երեխաներին, այնուհետև Դիարբեքիրից, Ուրֆայից, Ադըյամանից, և Աազըղից թուրքական իշխանությունների կողմից տեղահանված հայերին։
Սոլշուա սու Պուա

Սոլշուա սու Պուա (ֆր.՝ Saulchoy-sous-Poix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 46 մարդ, բնակչության խտությունը` 12.37 մարդ/կմ²։ Բնակավայրը զբաղեցնում է 3.72 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 33 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 9։ Ակտիվության ցուցանիշը կազմում է 72,7 %։ 24 աշխատունակ մարդկանցից աշխատել է 24 անձ (10 տղամարդ և 14 կին)։ Գործազուրկ են եղել 0 անձ։ 9 անաշխատունակներից 4-ը եղել են աշակերտներ կամ ուսանողներ, 3-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազնաևո (գյուղ, Իշիմբայսկի շրջան)

Անվան այլ կիրառումների համար տե՛ս՝ Ազնաևո (այլ կիրառումներ)Ազնաևո (ռուս.՝ Азнаево, բաշկիրերեն՝ Аҙнай), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յակուշև (գյուղ, Ռատնովի շրջան)

Յակուշև (ուկրաիներեն՝ Якушів), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Յակուշև գյուղում բնակվում էր 531 մարդ։ Բնակավայրը զբաղեցնում է 1,65 կմ² տարածք։ Բնակչության խտությունը կազմում էր 321,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեսգիշերից առաջ

«Կեսգիշերից առաջ» (անգլ.՝ Before Midnight), ամերիկացի ռեժիսոր Ռիչարդ Լինկլեյթերի ֆիլմը, որը թողարկվել է 2013 թվականին։ «Լուսաբացից առաջ» և «Մայրամուտից առաջ» ֆիլմերի շարունակությունն է։
Ֆիլմը լայն վարձույթի է դուրս եկել 2013 թվականի հունիսին՝ հավաքելով ավելի քան 20 մլն դոլար։ Ինչպես և նախորդ ֆիլմը, «Կեսգիշերից առաջ» ֆիլմը ևս բարձր է գնահատվել քննադատների կողմից և առաջադրվել է «Օսկար» մրցանակի լավագույն ադապտացված սցենարի համար։


== Սյուժե ==
«Մայրամուտից առաջ» ֆիլմի իրադարձություններից ինը տարի անց Ջեսսին և Սելին ամուսնացել են և ունեն երկու երեխա։ Ջեսսին նաև փորձում է պահպանել հարաբերությունները իր որդու՝ Հենկի հետ, որը նախկին կնոջ հետ ապրում է Չիկագոյում։ Հենկին Ջեսսիի և Սելինի հետ Հունաստանում ամառային հանգիստն անցկացնելուց հետո թողնում են օդանավակայանում՝ տուն վերադարձնելու նպատակով։


== Դերերում ==


== Արձագանքներ ==
Ֆիլմը հիմնականում դրական արձագանքներ է ստացցել։ «Rotten Tomatoes» կայքում 173 կարծիքի հիման վրա ֆիլմն ունի 98% դրական գնահատական՝ 10-ից 8,7 միջին միավորի հիման վրա։ 2013 թվականի արդյունքներով՝ դրական կարծիքներով երկրորդ տեղն Է զբաղեցրել «Գրավիտացիա» ֆիլմից հետո։ «Metacritic» կայքում 41 կարծիքի հիման վրա ֆիլմն ունի 94/100 վարկանիշ։


== Մրցանակներ և անվանակարգեր ==
2014՝ առաջադրվել է «Սպուտնիկ» մրցանակի լավագույն ադապտացված սցենարի համար (Ռիչարդ Լինքլեյթեր, Իթան Հոուկ, Ժուլի Դելպի)։
2014՝ առաջադրվել է «Օսկար» մրցանակի լավագույն ադապտացված սցենարի համար (Ռիչարդ Լինքլեյթեր, Իթան Հոուկ, Ժյուլի Դելպի)։
2014` առաջադրվել է «Ոսկե գլոբուս» մրցանակի կատակերգության կամ մյուզիքլի լավագույն կանացի դերի համար (Ժուլի Դելպի)։
2014՝ առաջադրվել է «Բոդիլ» մրցանակի լավագույն ամերիկյան ֆիլմի համար (Ռիչարդ Լինքլեյթեր)։
2014՝ առաջադրվել է «Անկախ ոգի» մրցանակի երկու անվանակարգում՝ լավագույն սցենար (Ռիչարդ Լինքլեյթեր, Իթան Հոուկ, Ժյուլի Դելպի) և լավագույն կանացի դեր (Ժյուլի Դելպի)։
2014՝ առաջադրվել է ԱՄՆ սցենարիստների գիլդիայի մրցանակի լավագույն ադապտացված սցենարի համար (Ռիչարդ Լինքլեյթեր, Իթան Հոուկ, Ժուլի Դելպի)։


== Ծանոթագրություններ ==


== Արտաքին հղումներ ==
Պաշտոնական կայք
«Կեսգիշերից առաջ»(անգլ.) ֆիլմը Internet Movie Database կայքում
««Կեսգիշերից առաջ»»(անգլ.) ֆիլմը Allmovie կայքում:
Պանել

Պանել (հունարեն՝  Paneel),

գործարանային պատրաստման շինարարական կոնստրուկցիայի խոշոր չափսերով հարթ տարր։ ժամանակակից հավաքովի շինարարության մեջ Պանելները լայնորեն կիրառվում են տարբեր նշանակման շենքերում ու կառույցներում (տես Խոշորապանելային կոնստրուկցիաներ)։
Սենյակների պատերի ներքևի մասի դեկորատիվ ծածկ, որը տարբերվում է ամբողջ պատի հարդարանքից։
Պանելային ջեռուցման ջեռուցիչ տարր։
էլեկտրական բաշխիչ վահանի, կառավարման կետի, ռադիոտեխնիկական սարքավորման, սարքի մաս, որտեղ տեղավորվում են կառավարման, վերահսկման և ․ազդանշանման օրգանները
մայթը
Ֆերմայի՝ հիմնական բեռնվածքը կրող երկու հարակից հանգույցների միջև գտնվող հենամեջը։
Ալեքսանդր Բորոդուլին

Ալեքսանդր Իվանովիչ Բորոդուլին (Սաշա Բորոդուլին) ռուս.՝ Александр Иванович Бородулин (Саша Бородулин) Հայրենական մեծ պատերազմի պիոներ-հերոս։


== Կենսագրություն ==
Սաշա Բորոդուլինը ծնվել է Լենինգրադում, 1926 թվականի մարտի 8-ին, Իվան Ալեքսեևիչի և Մարիա Ֆեդորովնայի ընտանիքում։ Նա ուներ երկու քույր՝ ավագը Տասյան և կրտսերը Իրան։ Սաշայի հիվանդության պատճառով ընտանիքը տեղափոխվել է Կարելիա, իսկ հետո Լենինգրադից 70 կմ հեռավորության վրա գտնվող Նովինկա գյուղ։ Սաշան այնտեղ հաճախել է յոթերորդ դասարան և ընտրվել դասարանական ջոկատի խորհրդի նախագահ։
Երբ պատերազմը սկսվել է, Սաշան եղել է 15 տարեկան։ 1941 թվականի սեպտեմբերին կամավոր ընդգրկվել է պարտիզանական ջոկատում, կատարել է հետախուզություն պարտիզանների համար, աչքի է ընկել Ի.Գ. Բոլոզնևի հրամանատարության տակ գտնվող պարտիզանական ջոկատի Չաշչա կայանի համար մղվող մարտերի ընթացքում։ 1941 թվականի ձմռանը պարգևատրվել է Կարմիր դրոշի շքանշանով։ 
Մահացել է 1942 թվականի ամռանը Օրեդեժի մոտ։ Հետմահու պարգևատրվել է Կարմիր դրոշի երկրորդ շքանշանով։


== Հիշատակ ==
Սաշա Բորոդուլինի անունով փողոց կա Նովգորոդի շրջանի Կրեստցի գյուղում, փողոց և նրբանցք Լենինգրադի մարզի Նովինկա գյուղում, փողոց Լենինգրադի մարզի Օրեդեժ գյուղում, որը գտնվում է զանգվածային գերեզմանատան մոտ, որտեղ թաղված է Սաշա Բորոդուլինը]։Նրա անունով է կոչվել Նովինկա գյուղի դպրոցը, որն այժմ փակ է։Մինչև 1991 թվականը Ա. Բորոդուլինի անունն է կրել է Լենինգրադ քաղաքի թիվ 97 միջնակարգ դպրոցը (Դրեզդենսկայա փող., 19)։ ԽՍՀՄ փլուզումից հետո հուշատախտակը հանվել և հեռացվել է։ Փակվել է նաև Ա. Բորոդուլինի փոքրիկ թանգարանը (դպրոցի երկրորդ հարկ, պատմության սենյակ)։Սաշա Բորոդուլինի հիշատակին Նովինսկու վարչակաան շենքի վրա տեղադրվել է հուշատախտակ։Բորոդուլինի անունն է կրել Բալթյան շոգեբեռնանավը։2015 թվականին Ուլյանովսկ քաղաքի հերոս պիոններների ծառուղում տեղադրվել է Բորոդուլինի խորաքանդակը։


== Ծանոթագրություններ ==


== Գրականություն ==
Никольский Б. Н., Голубева А. Г., Раевский Б. М. и др. Саша Бородулин. Галя Комлева. Нина Куковерова. Лара Михеенко. — М.: Малыш, 1973. — (Пионеры-герои).
Сабило, Иван Иванович, Болознев И. Г. Остаюсь в заслоне. — Л.: Детская литература, 1982.
Репортаж из-за линии фронта. Партизанская война в Ленинградской области 1941-1945 гг.. — СПб., 1995. — С. 93. — (Пионеры-герои).
Ярцев Ф. Без скидки на возраст. Книга памяти Ленинградской области. — СПб., 2005. — Т. 39. — С. 58—61. — (Пионеры-герои).
Героев помним имена: биографический справочник / сост.: Н. В. Юронен. — Гатчина, 2010. — С. 6. — (Пионеры-герои).
Ильин М. В шестнадцать мальчишеских лет // Гатчинская правда. — 1970. — № 36—50.
Любецкий И. Орлёнок // Гатчинская правда. — 1973. — № 36—50.
 // Костёр. — 1979. — № 1, 2.
 // Пионерская правда. — 1982. — № 36—50.


== Արտաքին հղումներ ==
Николаев В։ «Саша Бородулин не забыт» (ռուսերեն)։ Гатчина сквозь столетия։ Վերցված է 2013-10-19 
«Саша Бородулин» (ռուսերեն)։ Дети — герои войны։ Արխիվացված է օրիգինալից 2013-10-29-ին։ Վերցված է 2013-10-19
Adelocera fasciata

Adelocera fasciata - Agrypninae ենթաընտանիքի, Elateridae ընտանիքի բզեզների տեսակ։


== Նկարագիր ==
Մարմնի երկարությունը 14-16 մմ է։ Մարմինը սև, շականակագույն։ Մարմնի արտաքին մասը ոսկեգույն է, հիմնականում թևերի վրա։


== Էկոլոգիա ==
Բնակվում են անտառային գոտում։ Բնակվում են կաղնու և եղևնու արմատներին։
Հասուն առանձնյակներն ունեն որոշ տեսակի տզեր. Troupeauia nova և Troupeauia crabronis (երկուսն էլ Acaridae ընտանիքի)։


== Ծանոթագրություններ ==
Ավնեսիս

Ավնեսիս, վայր Կիլիկիայում, նրա արևմտյան ծովափին, պատմական Պամփիլիայում, աշխարհագրական ճշգրիտ տեղադրություն՝ անորորշ։ Ոմանք սրա հետ են նույնացնում հնում հիշատակված Պտոլոմայիսը։


== Ծանոթագրություններ ==
Անկաշի կեչուա

Անկաշի կեչուա (իսպ.՝ quechua ancashino ), այս լեզուն, համարվում է կեչուական լեզվաընտանիքի հիմնական լեզուն։ Ըստ որոշ տարաձայնությունների փոխադարձաբար հասկանալի են այդ բարբառները։ Խոսացողների ընդհանուր թիվը, մոտ 1 միլիոն։


== Տարածվածություն ==
Անկաշի կեչուան տարածված է Անկաշ դեպարտամենտի մեծ շրջանում, գլխավորապես բարձրալեռ շրջաններում, նույնպես այնպիսի նահանգներում, ինչպիսիք են՝ Մարանյոն, Ուանկայբամբան, Ուամալիեսը, և նաև դեպարտամենտ Ուանուկոյում։ Մեկ անգամ շատ իզոգլոսսներ անկաշի կետչուան համեմատեցին կեչուական բարբառների հետ, Ուանուկոյում, հարավային Ակաշայում և Կաղատամբոյում նահանգում։


== Ֆոնոլոգիա ==
Վոկալիզմ
Անկաշի կեչուան լինում է երեք ձայնավոր, կարճ հնչյուններ և երեք ձայնավոր, երկար հնչյուններ։

Ալոֆոններ /ե/ և /օ/ (համապատասխանաբար /ɪ/ и /ʊ/ պատկերներով), արտահայտվում է с /q/ ձևերով։
Կալյեխոն դե Ուայլասում, այդպես է և որոշ շրջակա շրջաններում հանդիպում են վառ մոնոֆտոնգիզացիաներ։ Բացի դրանից, այս տարածքում երկար ձայնավորները կարող են ծագել երկարացման արդյունքում։


=== Կոնսոնանտիզմ ===
Վիկոպանկա

Վիկոպանկա (ռուս.՝ Выкопанка), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1984-85 NBA մրցաշրջան

1984-85 NBA մրցաշրջան, դարձել է Բասկետբոլի ազգային ասոցիացիայի 39-րդ մրցաշրջանը։ Մրցաշրջանի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ վեց խաղերի ընթացքում, «Լեյքերս-ը հաղթել է «Բոստոն Սելտիքս»-ին։
1984 թվականի NBA դրաֆթի ժամանակ «Հյուստոն Ռոքեթս» ակումբի կողմից՝ առաջին համարի ներքո ընտրվել է կենտրոնական Հակիմ Օլաջուվոնը։ Դրաֆթի ժամանակ 3-րդ համարի ներքո ընտրվել է Մայքլ Ջորդանը, 4-րդ համարի ներքո՝ Սեմ Պերկինսը, 5-րդ համարի ներքո՝ Չարլզ Բարքլին, իսկ 16-րդ համարի ներքո՝ Ջոն Սթոքթոնը։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ ըստ մրցաշրջանի արդյունքներ ==
NBA ամենաթանկ խաղացող: Լարի Բըրդ, Բոստոն Սելտիքս
Եզրափակչի ամենաթանկ խաղացող: Քարիմ Բադուլ-Ջաբար, Լոս Անջելես Լեյքերս
NBA տարվա սկսնակ: Մայքլ Ջորդան, Չիկագո Բուլս
Լավագույն պաշտպանողական խաղացող: Մարք Իթոն, Յութա Ջազ
NBA լավագույն վեցերորդ խաղացող: Քևին Մակհեյլ, Բոստոն Սելտիքս
Տարվա մարզիչ: Դոն Նելսոն, Միլոուքի Բաքս


== Ծանոթագրություններ ==


== Արտաքին հղումներ ==
1984-85 NBA Season Summary Archived 2012-05-10 at the Wayback Machine.
Ռոսոշա (գյուղ, Խմելնիցկիի շրջան)

Անվան այլ կիրառումների համար տե՛ս՝ ՌոսոշաՌոսոշա (ուկրաիներեն՝ Розсоша), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ռոսոշա գյուղում բնակվում էր 1 438 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 893,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ով ով է

Ամերիկյան հեռուստասերիալ է գրված Ջոշուա Մայնցի և Կարմեն Սեսիլիա Ուրբանեխայի կողմից Տելեմունդո հեռուստաընկերության համար։ Հեռուստասերիալը նկարահանվել է 2015 թ։ Սա 2001 թվականի նկարահանված չիլիական հեռուստասերիալի վերափոխված տարբերակն է։ Գլխավոր դերերում են Դաննա Պաոլան և Էուխենիո Սիյերը։


== Սցենար ==
Ով ով է հեռուստասերիալը երկու երկվորյակ եղբայրների պատմություն է, որոնց բաժանել էին իրարից ծնվելուց հետո և նորից հանդիպել մի քանի տարի անց։


== Դերերում ==
Դերասանական կազմի մի մասը հաստատվել է Օգոստոսի 8-ին 2015 թ։


=== Հիմնական կազմ ===
Էուխենիո Սիյեր - Պեդրո"Պերիսիո"/ Լեոնարդո
Դաննա Պաոլա - Պալոմա
Քիմբեռլի դոս Ռամոս - Ֆերնանդա Մանրիկէ
Լաուրա Ֆլորես - Ինես


=== Երկրորդական կազմ ===
Արմանդո Տոռեա
Կառլոս Էսպեխել
Իզաբելլա Կաստիլիո
Ջոնաթան Իսլաս
Գաբրիել Վալենսուելա
Սանդրա Դեստենավե
Գաբրիել Ռոսսի
Օկա Գիներ
Սիլվանա Արիաս


== Ծանոթություններ ==
Ռժավեց (այլ կիրառումներ)

Ռժավեց, կարող է վերաբերել՝

Ռժավեց - գյուղ Ռուսաստանի Բելգորոդի մարզի Պրոխորովսկի շրջանի կազմում։
Ռժավեց - գյուղ Ռուսաստանի Լիպեցկի մարզի Դոբրինսկի շրջանի կազմում։
Ռժավեց - գյուղ Ռուսաստանի Լիպեցկի մարզի Զադոնսկի շրջանի կազմում։
Ռժավեց - գյուղ Ռուսաստանի Սմոլենսկի մարզի Ելնինսկի շրջանի կազմում։
Ռժավեց - գյուղ Ռուսաստանի Սմոլենսկի մարզի Երշիչսկի շրջանի կազմում։
Ռժավեց - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Ռժավեց - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Ռժավեց - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Միլիտարիզմ

Միլիտարիզմ (ֆր.՝ militarisme, < լատ.՝ militaris - ռազմական, զինվորական), պետական գաղափարախոսական համակարգ, պետության ռազմական հզորությունը մեծացնելու քաղաքականություն, ինչպես զավթողական պատերազմներ նախապատրաստելու և երկրի ներսում իր դիրքերը ամրապնդելու նպատակով։
«Միլիտարիզմ եզրը առաջին անգամ օգտագործվել է Ֆրանսիայում 19-րդ դարում՝ Նապոլեոն III-ի վարչակարգը բնութագրելու համար։ Առաջին համաշխարհային պատերազմի նախօրեին ցայտուն կերպով արտահայտվել է Գերմանիայում, երկրորդ համաշխարհային պատերազմից առաջ Գերմանիայում, նաև Իտալիայում և Ճապոնիայում։
Ուչքյոփրի

Ուչքյոփրի, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սոսնովսկի շրջան

Անվան այլ կիրառումների համար տե՛ս՝ Սոսնովսկի շրջան (այլ կիրառումներ)Սոսնովսկի շրջան (ռուս.՝ Сосновский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1934 թվականին։ Վարչական կենտրոնը՝ Դոլգոդերևենսկոե։


== Աշխարհագրություն ==
Շրջանի տարածքի մակերեսը կազմում է 2112 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 60995 մարդ։ Բնակչության խտությունը կազմում էր 28,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մինիստե

Անվան այլ կիրառումների համար տե՛ս՝ Մինիստե (այլ կիրառումներ)Մինիստե (էստ․՝ Mõniste), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 213 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փոքր Մադմաս

Փոքր Մադմաս (ռուս.՝ Малая Мадмас), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Զիրյանսկայա Եժուգա գետի աջ ափին՝ 34 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048013
Հիդրոլոգիական ուսումնասիրությունների կոդը - 103004801
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տյուլպանի (Զավետինսկի շրջան)

Տյուլպանի (ռուս.՝ Тюльпаны), գյուղ Ռուսաստանի Դաշնության Ռոստովի մարզի Զավետինսկի շրջանում։ Տյուլպանովսկի գյուղական համայնքի վարչական կենտրոնն է։
Սաֆրաստյան

Սաֆրաստյան, հայկական ազգանուն, կազմվել է Սաֆրազ անունով։


== Ազգանունը կրողներ ==
Արամ Սաֆրաստյան (1888-1966), գիտնական-թուրքագետ, քաղաքական գործիչ, հրապարակախոս։
Արշակ Սաֆրաստյան (1885-1958), պատմաբան, հայագետ, դիվանագետ, լրագրող և ազգային հասարակակն գործիչ։
Ռուբեն Սաֆրաստյան (1955-), գիտնական-թուրքագետ, արևելագետ, ցեղասպանագետ, հասարակական գործիչ։


== Ծանոթագրություններ ==
Պուրովսկի շրջան

Պուրովսկի շրջան (ռուս.՝ Пуровский район), մունիցիպալ շրջան Ռուսաստանի Դաշնության Յամալ-Նենեցյան ինքնավար օկրուգում։
Ստեղծվել է 1932 թվականին։ Վարչական կենտրոնը՝ Տարկո-Սալե։


== Աշխարհագրություն ==
Շրջանի տարածքի մակերեսը կազմում է 108400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 49827 մարդ։ Բնակչության խտությունը կազմում էր 0,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լոզովատկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ԼոզովատկաԼոզովատկա (ուկրաիներեն՝ Лозуватка), գյուղ Ուկրաինայի Կիրովոգրադի մարզի Նովոարխանգելսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրիկ Այդլ

Էրիկ Այդլ (մարտի 29, 1943, Սանտ Շիլդս, Մեծ Բրիտանիա), անգլիացի դերասան, սցենարիստ և «Մոնտի Պայտոն» խմբի կոմիկներից մեկը։


== Կենսագրություն ==
Էրիկը ծնվել է 1943 թվականի մարտի 29- ին Սանտ Շիլդսի (Մեծ Բրիտանիա), օդաչու Էռնեստ Այլդի ընտանիքում։ Նրա հայրը մասնակցել է Երկրորդ համաշխարհային պատերազմին, սակայն մահացել է 1945 թվականի Սուրբ Ծննդին։ Էրիկի մայրը նրան տարել է թագավորական դպրոց։
Երկար տարիներ Էրիկը եղել է «Մոնտի Պայտոն» խմբի կոմիկներից մեկը։ Նրան անվանում էին «Մենտի Պայտոնի երրորդ տաղանդ»։ Նա ընկերություն էր անում դերասան Ռոբին Ուիլյամսի հետ՝ մինչև վերջինիս մահը։
Բացի այդ դերասանը գրում է երաժշտություն և երգում է կիթառով։ Եղել է «Բարոն Մյունհաուզենի արկածները» ֆիլմի կոմպոզիտորը։


== Ծանոթագրություններ ==


== Արտաքին հղումներ ==
Always Look on the Bright Side of Life
Բլագոդարնոյեի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Բլագոդարնոյե գյուղի պատմության և մշակույթի հուշարձանների ցանկը, որը 2002 թվականին հաստատվել է ՀՀ կառավարության կողմից։ Ցանկում ներառված է ընդամենը 3 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պիեռ Նկուրունզիզա

Պիեռ Նկուրունզիզա (ռունդի և ֆր.՝ Pierre Nkurunziza, դեկտեմբերի 18, 1964(1964-12-18), Ngozi, Kingdom of Burundi - հունիսի 8, 2020(2020-06-08), Կարուզի, Կարուզի շրջան, Բուրունդի), Բուրունդիի նախագահ (2005 թվականի օգոստոսի 26-ից մինչև 2020 թվականի հունիսի 8), «Ազգային Կոնգրես հանուն ժողովրդավարության պաշտպանության՝ Զորքեր հանուն ժողովրդավարության պաշտպանության» կուսակցության առաջնորդ, սկզբում հութու ապստամբական խմբավորման, որն այնուհետև դարձել է կուսակցություն։


== Կենսագրություն ==
Երկրի երկու նահանգների՝ 1972 թվականի խռովությունների ժամանակ սպանված նահանգապետի որդին է։ Եղել է համալսարանի դասախոս։ Մելխիոր Նդադայեի սպանությունից հետո առաջին նախագահ հութուն միացել է Ազգային Կոնգրես հանուն ժողովրդավարության պաշտպանությանը։ 1998 թվականից կուսակցության գլխավոր քարտուղարի տեղակալն է, 2001 թվականից՝ նախագահը։ 2003 թվականի վերջից Դոմիսիեն Նդայիզեյեի կառավարության աշխատակազմի բարելավման հարցերով նախարար։ 2005 թվականի խորհրդարանական ընտրություններում իր կուսակցության հաղթանակից հետո առաջադրվել է նախագահի թեկնածու։ Չունենալով մրցակիցներ՝ խորհրդարանի կողմից ընտրվել է հինգ տարի ժամկետով։ Հաջորդ անգամ ուղղակի նախագահական ընտրություններ են անցկացվել։
Ընտրությունները կայացել են 2010 թվականի հունիսի 28-ին, սակայն Նկուրունզիզան մնացել է նրանց միակ թեկնածուն այն բանից հետո, երբ ընդդիմության թեկնածուները հրաժարվել են մասնակցել ընտրություններին մայիսի 24-ին տեղի ունեցած ընտրախախտումներից հետո։ Ընտրություններում Նկուրունզիզան ստացել է ընտրողների 91,62 %-ի աջակցությունը 76,98 % մասնակցության դեպքում։
2015 թվականի ապրիլի 26-ին՝ այն հաղորդագրություններից հետո, թե Նկուրունզիզան պատրաստվում է առաջիկա նախագահական ընտրություններում առաջադրվել երրորդ ժամկետով, սկսվել են բողոքի ակցիաներ և ցույցեր։
Մայիսի 13-ին գեներալ-մայոր Գոդֆրուա Նիյոմբարեն հայտարարել էր ռազմական հեղաշրջման մասին, զինվորականները շրջափակել էին հեռուստառադիոընկերության շենքը և հայտարարել էին Նկուրունզիզային իշխանությունից հեռացնելու մասին։ Իսկ իշխանությունները հայտարարել էին, որ նախագահը հեղաշրջման ժամանակ գտնվել է Տանզանիայում։ Մայիսի 15-ին հայտարարվել էր, որ Բուրունդիի զինծառայողները ձերբակալել են նախագահին տապալել փորձող գեներալ Գոդֆրու Նիյոմբարեին, իսկ ավելի վաղ ձերբակալվել էր նաև երեք ապստամբ գեներալ։ Սակայն ավելի ուշ նախագահի մամուլի քարտուղարը հերքել էր Նիյոմբարեի ձերբակալության մասին պնդումը։
Պիեռ Նկուրունզիզան երրորդ անգամ հաղթանակ է տարել 2015 թվականի հուլիսի 21-ին կայացած նախագահական ընտրություններում՝ ստանալով ձայների 69,41 %-ը։ Ընդդիմության ղեկավար Ագաթոն Ռվասան հրաժարվել է ճանաչել երկրի գործող նախագահ Պիեռ Նկուրունզիզայի հաղթանակը և պահանջել է կրկնակի քվեարկություն անցկացնել։
Միացյալ Նահանգների նախագահ Բարաք Օբաման 2015 թվականի հուլիսին Աֆրիկա կատարած իր ուղևորության ժամանակ մեջբերել Է Պիեռ Նկուրունզիզուն՝ որպես օրինակ այն բանի, թե ինչպես է երկրի ղեկավարը երկրորդ ժամկետից հետո լիազորությունները վայր դնելուց հրաժարվելով հանգեցնում երկրում անկարգությունների և խռովությունների։

Նկուրունզիզան հրաժարվել է առաջադրվել նախագահի պաշտոնում 2020 թվականի մայիսի 20-ի համընդհանուր ընտրություններում. դրանց ավարտից հետո հանկարծամահ է եղել հունիսի 8-ին Կարուզիում։


== Ծանոթագրություններ ==
Գոուկ օյա

Գոուկ օյա (ռուս.՝ Гаук-оя), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 14 կմ է։ Թափվում է Սեգ լիճ Սեգեժա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգոզերսկի հիդրոհանգույց, այդ թվում Սեգ լիճ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000006125
Հիդրոլոգիական ուսումնասիրությունների կոդը - 102000612
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միկրոմինիատյուրա

Միկրոմինիատյուրա (միկրոարվեստ, մանրարվեստ, միկրոքանդակագործություն, մանրաքանդակագործություն), կերպարվեստի ուղղություն, որում, որպես կանոն, աշխատանքներն ստեղծվում են մանրադիտակի ներքո։
Միկրոմինիատյուրան (միկրոարվեստը) տարածական արվեստի տեսակ է, որն սկզբնավորվել է 20-րդ դարի վերջերին։ Այս տեսակի ստեղծագործություններն ուղղված են միկրոտիեզերքի վիրտուալ իրականության ստեղծմանը. դրանք չունեն գործնական կիրառություն, այլ զուտ դեկորատիվ բնույթ են կրում, և դրանց ստեղծման ու ցուցադրման համար կիրառվում են օպտիկական սարքեր։
Միկրոմինիատյուրան համարվում է կերպարվեստի տեսակ այնքանով, որքանով իրականությունը համարում է մարդկային աշխարհի կազմավորման աղբյուր։ Սակայն այստեղ նույն այդ իրականությունը դիտվում է անհատի հոգեկան աշխարհի հետ փոխազդեցության մեջ։ Ուստի արվեստի այս տեսակի համար հիմք է հանդիսանում ոչ միայն առարկայական աշխարհը, այլև մտքերի, զգացմունքների, տրամադրությունների մարմնավորումը։ Քանի որ միկրոմինիատյուրան չունի գործնական կիրառություն, ուստի այն դասվում է գեղեցիկ արվեստների շարքը և զուտ դեկորատիվ բնույթ է կրում։
Մինիատյուրիզացիան գիտա-տեխնիկական առաջընթացի հիմնական ցուցանիշներից մեկն է և հատկանշական է արդյունաբերության այնպիսի ոլորտի համար, ինչպիսին էլեկտրոնիկան է։ Միկրոսխեմաների գյուտի և ներդրման շնորհիվ էլեկտրոնային սարքավորումների միկրոէլեմենտների խտության աստիճանն աճեց հազարավոր անգամներ։
Փոքրի մեջ մեծն ու անվերջությունը տեսնելու ունակությունը մարդու մեջ դրսևորվել է ոչ միայն փիլիսոփայական, գիտական և տեխնիկական փորձում։ Դեռևս երկու հազար տարի առաջ արվեստն արդեն ընդգրկում էր մինիատյուրիզացիայի վարպետության օրինակներ։ Փոքր ձևերի կիրառությունը ոչ միայն չի խոչընդոտում մտքի փոխանցմանը, այլև ձևավորում է լրացուցիչ իմաստ՝ ուշադրությունը հրավիրելով առօրյայում մարդու համար աննկատելի փոքր դետալների միկրոտիեզերքի խորությանը։


== Ներկայացուցիչներ ==
Վլադիմիր Ղազարյան
Ալդունին Նիկոլայ Սերգեյի
Անիսկին Վլադիմիր Միխայիլի
Դեուլին Յուրի Վլադիմիրի
Էդվարդ Տեր-Ղազարյան
Կոնենկո Անատոլի Իվանի
Ռիկովանով Անդրեյ Լեոնիդի
Սավիդով Նիկոլայ Վլադիմիրի
Սիսոլյատին Ալեքսանդր Մատվեյի
Սյադրիստի Նիկոլայ Սերգեյի
Մասլյուկ Միխայիլ Գրիգորիի
Դոցկովսկի Նիկոլայ Իվանի
Ռաֆիկ Բադալյան
Հակոբ Սանդալջյան


== Տես նաև ==
https://ru.wikipedia.org/wiki/%D0%9E%D0%BF%D1%82%D0%B8%D1%87%D0%B5%D1%81%D0%BA%D0%B8%D0%B9_%D0%BF%D0%B8%D0%BD%D1%86%D0%B5%D1%82
Նանոտեխնոլոգիա


== Ծանոթագրություններ ==


== Արտաքին հղումներ ==
Микроминиатюры Николая Сядристого
Микроминиатюры Анатолия Коненко
Микроминиатюры Андрея Рыкованова
Микроминиатюры Владимира Анискина
Микроминиатюры Николая Савидова Archived 2017-05-15 at the Wayback Machine.